Ruhacserére kényszerítette Tiszaeszlárnál Tiszavasvári Online
Ruhacserére kényszerítette Tiszaeszlárnál
A tiszaeszlári vasútállomás közelében elkövetett rablással gyanúsított fiatalt órákon belül elfogták a rendőrök. Rablás bűntett elkövetésének megalapozott gyanújával folytat büntetőeljárást F. Imre 18 éves tiszaeszlári lakossal szemben a Tiszavasvári Rendőrkapitányság.
A rendelkezésre álló adatok szerint a fiatal 2016. április 29-én 17 óra körül Tiszaeszlár-Bashalom és Görögszállás vasútállomások között megállított egy sínek mentén gyalogló 24 éves férfit, majd fenyegetéssel arra kényszerítette, hogy ruhát cseréljenek, és elvette a sértett táskáját is.
A feljelentést követően a Tiszalöki Rendőrőrs forrónyomos adatgyűjtése néhány órán belül azonosította a feltételezett elkövetőt. A férfit az éjszaka lakásán fogták el a rendőrök, az eltulajdonított ruhákat és tárgyakat megtalálták nála, és visszaadták a tulajdonosnak.